MTI2005.12.27. 20:41
Hat hónapig dolgozott rabszolgaként, fizetés nélkül 25 ukrán férfi egy orosz rákhalász hajón - adta hírül a RIA-Novosztyi orosz hírügynökség.
December 17-én tartóztatták fel a távol-keleti Szahalin-szigetnél a Pervojecsenszk nevű hajót, amelynek fedélzetén a nyomozók 25 ukrán állampolgárt találtak, akik a hajó okmányaiban utasokként voltak feltüntetve. Valójában több mint hat hónapon át arra kényszerítették őket, hogy a hajón maradjanak, és ingyen dolgozzanak. Ha mégis megtagadták a munkát, megvonták tőlük a vizet és az élelmet.
Az orosz törvények "rabszolgaságnak" tekintik az ilyen kizsákmányolást. A szahalini ügyészség bűnvádi eljárást indított az ügyben.
Ukrajnahajórabszolgaorosz halászhajó